om fastsættelse af de finansielle bidrag, medlemsstaterne skal betale til Den Europæiske Udviklingsfond, herunder loftet for 2020, det årlige beløb for 2019, første tranche for 2019 og et vejledende, ikkebindende overslag over de forventede årlige bidragsbeløb for årene 2021 og 2022

De ovenfor nævnte dokumenter omhandler medlemsstaternes flerårige forpligtelser til at støtte EUF økonomisk. I finansforordningen for 11. EUF fastsættes, at medlemsstaterne regelmæssigt skal indbetale bidrag til EUF i forhold til på forhånd fastsatte finansielle forpligtelser. De regelmæssige bidrag udløses af tekniske rådsafgørelser, der afspejler gennemførelsen af de på forhånd fastsatte finansielle forpligtelser.

– Rådets forordning (EU) 2015/323 om finansforordningen for 11. Europæiske Udviklingsfond ("finansforordningen for 11. EUF").

– Den interne aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse ("den interne aftale").

– Ikkebindende overslag over de forventede årlige beløb for årene 2021 og 2022.

– Loftet for de årlige bidrag for 2020

•Retsgrundlag

I henhold til artikel 7 i den interne aftale skal medlemsstaternes bidrag til 11. EUF godkendes ved en afgørelse fra Rådet truffet med kvalificeret flertal. I overensstemmelse med artikel 21, stk. 7, i finansforordningen for 11. EUF er de beløb, der forvaltes af henholdsvis Kommissionen og Den Europæiske Investeringsbank ("EIB"), angivet særskilt. EIB har i overensstemmelse med artikel 52 i finansforordningen for 11. EUF sendt Kommissionen sine ajourførte overslag over forpligtelser og betalinger for de instrumenter, den forvalter. I henhold til artikel 22, stk. 1, i finansforordningen for 11. EUF skal der ved indkaldelse af bidrag først opbruges de beløb, som er fastsat for de tidligere EUF'er, det ene efter det andet. De indkaldelser af bidrag, der er omhandlet i dette forslag, vedrører derfor beløb under 10. EUF for EIB og beløb under 11. EUF for Europa-Kommissionen. I henhold til artikel 21, stk. 2, i finansforordningen for 11. EUF skal Rådet træffe afgørelse om dette forslag senest den 15. november. I artikel 23, stk. 1, i finansforordningen for 11. EUF fastsættes det, at en medlemsstat, som ikke betaler det skyldige bidrag inden den fastsatte frist, skal betale renter af ikkebetalte beløb. Ordningen for rentebetalingen fremgår af samme artikel.

•Nærhedsprincippet (for områder, der ikke er omfattet af enekompetence)

Jf. punkt 1. Forslagets begrundelse og formål.

•Proportionalitetsprincippet

Jf. punkt 1. Forslagets begrundelse og formål.

•Valg af retsakt

Jf. punkt 1. Forslagets begrundelse og formål.

2018/0361 (NLE)

Forslag til

RÅDETS AFGØRELSE

om fastsættelse af de finansielle bidrag, medlemsstaterne skal betale til Den Europæiske Udviklingsfond, herunder loftet for 2020, det årlige beløb for 2019, første tranche for 2019 og et vejledende, ikkebindende overslag over de forventede årlige bidragsbeløb for årene 2021 og 2022

RÅDET FOR DEN EUROPÆISKE UNION HAR —

under henvisning til traktaten om Den Europæiske Union og traktaten om Den Europæiske Unions funktionsmåde,

under henvisning til den interne aftale mellem repræsentanterne for Den Europæiske Unions medlemsstaters regeringer, forsamlet i Rådet, om finansiering af Den Europæiske Unions bistand i henhold til den flerårige finansielle ramme for perioden 2014-2020 i overensstemmelse med AVS-EU-partnerskabsaftalen samt om tildeling af finansiel bistand til de oversøiske lande og territorier, på hvilke fjerde del i traktaten om Den Europæiske Unions funktionsmåde finder anvendelse ("den interne aftale"), særlig artikel 7, stk. 2,